**Slussenin silta** (ruots. *Slussbron*) jota kutsutaan myös värinsä vuoksi nimellä "Kultasilta" (ruots. *Guldbron*) on pääasiallinen kulkuyhteys ajoneuvo-, pyörä- ja jalankulkuliikenteelle Vanhakaupungin ja Södermalmin saarien välillä Tukholman keskustassa. Slussenin uudistamisprojektiin kuuluva silta vihittiin käyttöön sunnuntaina 25. lokakuuta 2020 ja avattiin liikenteelle seuraavana päivänä. Värityksensä vuoksi sitä kutsutaan epävirallisesti usein *Kultaiseksi sillaksi*. Sillan käyttöiäksi arvioidaan 120 vuotta.

Silta koostuu yhdestä teräsrakenteesta, jonka on valmistanut China Railway Shanhaiguan Bridge Group (CRSBG) Kiinassa. Hankkeen pääurakoitsija on Skanska, joka on vastannut hankesuunnittelusta, valmistuksesta, toimituksesta ja asennuksesta. Sillan on suunnitellut arkkitehtitoimisto Foster and Partnersin pääarkkitehti Spencer de Gray. Sama toimisto vastasi myös vuonna 2005 käyttöönotetun Läntisen Årstan sillan suunnittelusta. Rakennuspiirustuksista vastasi konsulttiyritys Ramboll. Silta maksoi 198 miljoonaa kruunua.

Rakenne
-------

Sillan pitkittäisleikkaus
Sillan poikkileikkaus
Slussenin pääsilta on 140 metriä pitkä, 45 metriä leveä ja korkeus vaihtelee metrin (Vanhakaupungin puolella) ja seitsemän metrin välillä (Södermalmin puolella). Pisin jänneväli on sillan keskellä, 58 metriä. Sillalla on kolme ajorataa, joista keskimmäinen laskeutuu alas Mälarenin etelärantaan ja Stadsgårdsledeniin. Rakenteessa on huomioitu varaus mahdolliselle raitiotielle. Käyttöiän arvioidaan olevan vähintään 120 vuotta. Koko rakenne painaa noin 3 700 tonnia, ja se rakennettiin maaliskuusta 2018 syyskuuhun 2019 Shanhaiguanissa ja Zhongshanissa, jossa lopullinen kokoonpano tapahtui.

### Väritys

Sillan väri valittiin kullankeltaiseksi tai -sävyiseksi, jotta se sopisi yhteen Vanhakaupungin kullankeltaisten julkisivujen kanssa. Värin on myös tarkoitus heijastella veden kimmellystä kuitenkaan häikäisemättä. Ajatuksena on, että kaukaa sillan pitäisi näyttää kultaiselta, mutta kuitenkin sulautua ympäristöön. Kullankeltainen väri antoi sillalle epiteetin kultasilta, josta sen suuren mediahuomion alla vesiteitse Kiinasta tapahtuneen kuljetuksen yhteydessä tuli pian laajasti käytetty nimi. Kuljetuksen aikana silta ei ollut vielä saanut lopullista maalipintaansa, joka levitettiin sen kyhmyiselle pinnalle vasta perillä paremman kestävyyden vuoksi. Riddarfjärdeniä, joka alkaa sillan sisäveden puolelta, on kutsuttu sillan myötä *Guldfjärdeniksi*, ja Guldfjärdsplan sijaitsee eteläisen sillan eteläpäädyn yläpuolella, mikä on antanut lempinimelle historiallisen yhteyden.

Kuljetus ja kokoonpano
----------------------

Video Slussenin sillan saapumisesta Tukholmaan
Silta kuljetettiin yhtenä kappaleena meritse Suezin kanavan, Välimeren, Englannin kanaalin ja lopuksi Itämeren kautta Tukholmaan, jonne se saapui 11. maaliskuuta 2020 noin klo 14.00 sekä tiedotusvälineiden että yleisön suurella kiinnostuksen alla. Saapuminen viivästyi useita kertoja huonon sään vuoksi aluksen jouduttua odottamaan sään paranemista läntiselle Välimerelle. Kuljettanut alus oli puoliksi upotettava *M/S Zhen Hua 33*. Pitkää merimatkaa kritisoitiin erityisesti sen ilmastovaikutuksista. Myös Skanskan tapaa kompensoida merikuljetuksen päästöjä kritisoitiin, koska se ei vähentänyt päästöjä tässä ja nyt.

Tukholmassa alus kiinnitettiin poijuihin Saltsjönissä ja laskettiin veteen kahdessa vaiheessa. Ponttoneille asetettu silta vedettiin paikalleen Stadsgårdsledenin ja Skeppsbronin väliin. Siellä se asennettiin paikan päällä odottaneiden maatukien päälle.

Vihkiminen
----------

Sunnuntaina 25. lokakuuta 2020 klo 11.00 kuningas Kaarle XVI Kustaa julisti Slussenin sillan vihityksi ja leikkasi kultanauhan kultaisilla saksilla. Myös kruunuprinsessa Victoria ja prinsessa Estelle osallistuivat vihkimiseen. Avajaisseremoniasta ei tullut kansanjuhlaa, koska yleisöä oli kehotettu pysymään kotona koronapandemian vuoksi. Virkaanastujaisiin osallistui myös kaupunkirakentamisesta vastaava pormestari Joakim Larsson (M) ja liikenteestä vastaava pormestari Daniel Helldén (MP).

* Stadsgårdenilla 13.3.2020Stadsgårdenilla 13.3.2020
* Lännestä kuvattuna huhtikuussa 2020.Lännestä kuvattuna huhtikuussa 2020.
* Idästä heinäkuussa 2020Idästä heinäkuussa 2020
* Pintarakennetyöt käynnissä heinäkuussa 2020Pintarakennetyöt käynnissä heinäkuussa 2020
* Vihkimispäivä 25.10.2020Vihkimispäivä 25.10.2020

Lähteet
-------

1. ↑  Slussbron nu på plats i Slussen Tukholman kaupunki.  Arkistoitu 31.10.2020. Viitattu 27.10.2020.
2. ↑  Huvudbron – Från produktion till Slussen Tukholman kaupunki.  Arkistoitu 1.11.2020. Viitattu 27.10.2020.
3. ↑  Mitt i Södermalm: Slussen-bron byggs i Kina – frakten ger massivt växthusgasutsläpp, julkaistu 1.10.2019. (Arkistoitu – Internet Archive)
4. ↑  Slussen, Stockholm Skanska.  (ruotsiksi)
5. ↑  2020 öppnar Slussens nya guldbro i Stockholm *Infrastrukturnyheter.se*.  (ruotsiksi)
6. ↑  Här är allt du vill veta om nya Slussenbron *Ny Teknik*.  (ruotsiksi)
7. ↑  Guldbron i Stockholm – tips på bästa utsiktsplatserna *Stromma.com*.  (ruotsiksi)
8. ↑  Mitt i Stockholm: Folkfest välkomnade guldbron till Slussen, publicerad 11 mars 2020. (Arkistoitu – Internet Archive)
9. ↑  Här byggs Slussens kritiserade guldbro i Kina *Mitt i*.  2.10.2019.  Arkistoitu 15.8.2020. Viitattu 27.10.2020. (ruotsiksi)
10. ↑  Kungen invigde Guldbron på Slussen *Dagens Nyheter*.  25.10.2020.  (ruotsiksi)

Aiheesta muualla
----------------

* Kuvia tai muita tiedostoja aiheesta **Slussenin silta** Wikimedia Commonsissa

* Tukholman kaupunki: Huvudbron – Från produktion till Slussen (Arkistoitu – Internet Archive) (ruotsiksi)
* Stockholm Direkt: Ikväll stängs Stadsgårdsleden av – men guldbron kvar på Medelhavet, publicerad 14 februari 2020 (Arkistoitu – Internet Archive) (ruotsiksi)
* Tidningen Stålbyggnad: Slussens nya huvudbro (ruotsiksi)
* Skanska: Bron över Slussen (ruotsiksi)
* Tukholman kaupunki: Slussens nya huvudbro, del 1 (video) (ruotsiksi)
* Tukholman kaupunki: Slussens nya huvudbro, del 2 (video) (ruotsiksi)
* Allt du behöver veta om slussens guldbro (ruotsiksi)
* Ramboll: Guldbro stor som en fotbollsplan (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Guldbron